CELEX: 32021R0574
Language: fi
Date: 2021-03-30 00:00:00
Title: Komission täytäntöönpanoasetus (EU) 2021/574, annettu 30 päivänä maaliskuuta 2021, täytäntöönpanoasetusten (EU) 2017/375 ja (EU) N:o 540/2011 muuttamisesta tehoaineen prosulfuroni hyväksymiskriteerien osalta (ETA:n kannalta merkityksellinen teksti)

8.4.2021   
               
               
                  FI
               
               
                  Euroopan unionin virallinen lehti
               
               
                  L 120/9
               
            
         KOMISSION TÄYTÄNTÖÖNPANOASETUS (EU) 2021/574,
         annettu 30 päivänä maaliskuuta 2021,
         täytäntöönpanoasetusten (EU) 2017/375 ja (EU) N:o 540/2011 muuttamisesta tehoaineen prosulfuroni hyväksymiskriteerien osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
         sekä katsoo seuraavaa:
         
                     (1)
                  
                  
                     Tehoaineen prosulfuroni hyväksyntä korvattavana tehoaineena uusittiin komission täytäntöönpanoasetuksella (EU) 2017/375 (2) asetuksen (EY) N:o 1107/2009 mukaisesti.
                  
               
                     (2)
                  
                  
                     Tehoaineen prosulfuroni hyväksyntä, sellaisena kuin se on esitettynä komission täytäntöönpanoasetuksen (EU) N:o 540/2011 (3) liitteessä olevassa E osassa, sisältää rajoituksen, jonka mukaan prosulfuronin käyttö on rajoitettava yhteen käyttökertaan joka kolmas vuosi samalla pellolla ja enimmäismäärä on 20 g tehoainetta hehtaaria kohti.
                  
               
                     (3)
                  
                  
                     Syngenta Crop Protection AG toimitti esitteleväksi jäsenvaltioksi nimetylle Ranskalle 12 päivänä lokakuuta 2016 asetuksen (EY) N:o 1107/2009 7 artiklan 1 kohdan mukaisesti hakemuksen prosulfuronin hyväksymiskriteerien muuttamiseksi, jotta kyseinen rajoitus voitaisiin poistaa. Esittelevä jäsenvaltio totesi, että hakemus voitiin ottaa käsiteltäväksi.
                  
               
                     (4)
                  
                  
                     Esittelevä jäsenvaltio arvioi tehoaineen prosulfuroni muutettua käyttötarkoitusta asetuksen (EY) N:o 1107/2009 4 artiklan säännösten mukaisesti suhteessa siihen, mitkä ovat sen mahdolliset vaikutukset ihmisten ja eläinten terveyteen sekä ympäristöön, ja laati tarkistetun uusimista koskevan arviointikertomuksen, joka toimitettiin Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 5 päivänä huhtikuuta 2018.
                  
               
                     (5)
                  
                  
                     Elintarviketurvallisuusviranomainen toimitti asetuksen (EY) N:o 1107/2009 12 artiklan 1 kohdan mukaisesti tarkistetun uusimista koskevan arviointikertomuksen hakijalle ja muille jäsenvaltioille huomautusten esittämistä varten ja asetti sen julkisesti saataville. Hakijalta pyydettiin asetuksen (EY) N:o 1107/2009 12 artiklan 3 kohdan mukaisesti lisätietoja. Ranska arvioi lisätiedot ja toimitti tarkistetun uusimista koskevan arviointikertomuksen komissiolle ja elintarviketurvallisuusviranomaiselle 28 päivänä helmikuuta 2019.
                  
               
                     (6)
                  
                  
                     Elintarviketurvallisuusviranomainen ilmoitti 15 päivänä kesäkuuta 2020 komissiolle päätelmänsä (4) siitä, voidaanko tehoaineen prosulfuroni muutetun käyttötarkoituksen odottaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
                  
               
                     (7)
                  
                  
                     Komissio esitti prosulfuronia koskevaan tarkastelukertomukseen tehtävän lisäyksen ja asetusehdotuksen pysyvälle kasvi-, eläin-, elintarvike- ja rehukomitealle 23 päivänä lokakuuta 2020.
                  
               
                     (8)
                  
                  
                     Hakijaa kehotettiin esittämään huomautuksia tarkastelukertomukseen tehtävästä lisäyksestä.
                  
               
                     (9)
                  
                  
                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden prosulfuronia sisältävän kasvinsuojeluaineen yhden tai useamman edustavan käyttötarkoituksen osalta, kun kasvinsuojeluainetta käytetään vuosittain. Siksi on aiheellista poistaa rajoitus, jolla prosulfuronin käyttö rajoitetaan yhteen käyttökertaan joka kolmas vuosi samalla pellolla ja enimmäismäärä 20 grammaan tehoainetta hehtaaria kohti.
                  
               
                     (10)
                  
                  
                     Sen vuoksi täytäntöönpanoasetuksia (EU) 2017/375 ja (EU) N:o 540/2011 olisi muutettava.
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2017/375 muuttaminen
            Muutetaan täytäntöönpanoasetuksen (EU) 2017/375 liite I tämän asetuksen liitteen I mukaisesti.
         
         
            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
         
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä maaliskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 309, 24.11.2009, s. 1.
         
            (2)  Komission täytäntöönpanoasetus (EU) 2017/375, annettu 2 päivänä maaliskuuta 2017, tehoaineen prosulfuroni hyväksynnän uusimisesta korvattavana tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 58, 4.3.2017, s. 3).
         
            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
         
            (4)  EFSA (Euroopan elintarviketurvallisuusviranomainen) 2020. Conclusion on the peer review of the pesticide risk assessment of the active substance prosulfuron. EFSA Journal 2020;18(7):6181, s. 20 https://doi.org/10.2903/j.efsa.2020.6181
      
      
         
            LIITE I
            Korvataan täytäntöönpanoasetuksen (EU) 2017/375 liitteessä I olevan sarakkeen ”Erityiset säännökset” teksti seuraavasti:
            ”Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon prosulfuronia koskevan tarkastelukertomuksen päätelmät, mukaan lukien sen täydennys, ja erityisesti sen lisäykset I ja II.
            Kokonaisarvioinnissa jäsenvaltioiden on kiinnitettävä erityistä huomiota
            
                        —
                     
                     
                        pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,
                     
                  
                        —
                     
                     
                        kuluttajien suojeluun ottaen huomioon prosulfuronin metaboliiteille altistuminen,
                     
                  
                        —
                     
                     
                        muille kuin kohdelajina oleville maa- ja vesikasveille aiheutuvaan riskiin.
                     
                  Käyttöedellytyksiin on tarvittaessa sisällyttävä riskinhallintatoimenpiteitä.”
         
      
      
         
            LIITE II
            Korvataan täytäntöönpanoasetuksen (EU) N:o 540/2011 liitteessä olevassa E osassa rivillä 6, prosulfuroni, sarakkeen ”Erityiset säännökset” teksti seuraavasti:
            ”Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon prosulfuronia koskevan tarkastelukertomuksen päätelmät, mukaan lukien sen täydennys, ja erityisesti sen lisäykset I ja II.
            Kokonaisarvioinnissa jäsenvaltioiden on kiinnitettävä erityistä huomiota
            
                        —
                     
                     
                        pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,
                     
                  
                        —
                     
                     
                        kuluttajien suojeluun ottaen huomioon prosulfuronin metaboliiteille altistuminen,
                     
                  
                        —
                     
                     
                        muille kuin kohdelajina oleville maa- ja vesikasveille aiheutuvaan riskiin.
                     
                  Käyttöedellytyksiin on tarvittaessa sisällyttävä riskinhallintatoimenpiteitä.”